1 ปัจจัยความเสื่ยง

1.1 ความเสี่ยงในเรื่องการต่อสัญญาเช่า

ความเสี่ยงในการประกอบธุรกิจของผู้ผลิตสื่อโทรทัศน์ คือ
โอกาสในการต่อสัญญาเช่าเวลากับทางสถานีโทรทัศน์
โดยทั่วไปสถานีจะพิจารณาต่ออายุสัญญาเช่าเวลาให้กับผู้ผลิตรายการเดิม
โดยเฉพาะผู้ผลิตที่มีความพร้อมในด้านการดำเนินงาน ด้านการเงิน
และความนิยมในรายการของผู้ผลิตนั้นๆ ซึ่งที่ผ่านมาบริษัทไม่มีความเสี่ยงในเรื่องการต่อสัญญาเช่า
จะเห็นได้จากการได้ต่อสัญญาเช่าเวลากับสถานีโทรทัศน์ช่อง 5 และช่อง 9 อย่างต่อเนื่องทุกปี
แต่จากการที่สถานีโทรทัศน์ช่อง 5 และช่อง 9
มีนโยบายที่จะนำหุ้นเข้าจดทะเบียนในตลาดหลักทรัพย์แห่งประเทศไทยในปี 2547
ทำให้มีการเปลี่ยนแปลงเกิดขึ้นในวงการโทรทัศน์
การร่วมทุนหรือเป็นพันธมิตรทางธุรกิจระหว่างสถานีโทรทัศน์และผู้ผลิตรายการเกิดขึ้นอย่างชัดเจน
โอกาสที่สถานีโทรทัศน์จะเลือกผลิตรายการเองหรือให้เวลาแก่ผู้ผลิตรายการที่ร่วมทุนด้วยมีสูงขึ้น
ดังนั้นความเสี่ยงที่จะไม่ได้ต่อสัญญาเช่าเวลาสำหรับผู้ผลิตรายการทั่วไปจึงมีสูงขึ้นด้วย

1.2 ความเสี่ยงกรณีมีผู้ถือหุ้นรายใหญ่มากกว่าร้อยละ 50

ภายหลังการขายหุ้นเพิ่มทุนให้กับกลุ่มบริษัท กรุงเทพโทรทัศน์และวิทยุ จำกัด ตามแผนฟื้นฟูแล้ว
ทำให้กลุ่มบริษัท กรุงเทพโทรทัศน์และวิทยุ จำกัด ถือหุ้นในบริษัทประมาณร้อยละ 71.6
ของจำนวนหุ้นที่จำหน่ายได้แล้วทั้งหมดของบริษัท จึงทำให้กลุ่มบริษัทดังกล่าว
สามารถควบคุมมติที่ประชุมผู้ถือหุ้นได้เกือบทั้งหมด ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นใหญ่เสนอได้

  1.4 ความเสี่ยงด้านการตลาด

บริษัท มีเดีย ออฟ มีเดียส์ จำกัด (มหาชน) มีนโยบายในการผลิตรายการโทรทัศน์ทั่วไป เกมส์โชว์
และวาไรตี้ รวมทั้งรายการที่บริษัทจ้างผลิตหรือซื้อจากผู้ผลิต
และรายการที่เช่าเวลาออกอากาศจากสถานีโทรทัศน์รวมต้นทุนการผลิตด้วย
เพื่อขายโฆษณาในรายการนั้น ๆ
ซึ่งบริษัทจะพิจารณาถึงความนิยมของผู้ชมเพื่อให้สามารถแข่งขันกับธุรกิจในอุตสาหกรรมเดียวกันได้เพื่อลดความเสี่ยงในด้านการตลาด
บริษัทมีฝ่ายขายโฆษณาและฝ่ายการตลาดบริหารความเสี่ยงด้านการตลาด

5.  ความเสี่ยงด้านความเพียงพอของเงินทุนหมุนเวียน

ภายหลังจากที่บริษัทได้กลุ่มบริษัท กรุงเทพโทรทัศน์และวิทยุ จำกัด มาร่วมทุน
ทำให้ความเสี่ยงด้านความไม่เพียงพอของเงินทุนหมุนเวียนไม่เป็นปัญหาอีกต่อไป
ซึ่งจะพิจารณาได้จากงบการเงินของบริษัท และหากจำเป็นที่จะขยายกิจการในด้านต่าง ๆ ออกไปอีก
ก็สามารถระดมทุนเพิ่มขึ้นได้ตามความจำเป็น

1.6 ความเสี่ยงด้านการปฏิบัติการ

บริษัทมีสำนักตรวจสอบภายใน และฝ่ายบัญชีและการเงิน
ทำหน้าที่รับผิดชอบในการประเมินความเสี่ยงที่อาจเกิดจากขบวนการปฎิบัติงานของฝ่ายงานอื่น ๆ
รวมทั้งบริษัทย่อย
โดยฝ่ายงานดังกล่าวมีหน้าที่ชี้ประเด็นความเสี่ยงและแนวทางที่เหมาะสมเพื่อเป็นการป้องกันความผิดพลาดในการปฏิบัติงานที่อาจเกิดขึ้นได้
และอยู่ภายใต้ระดับความเสี่ยงที่บริษัทยอมรับได้

สรุป

ในระหว่างไตรมาสที่ 3 และ 4 ของปี 2547
บริษัทต้องประสบความเสี่ยงในเรื่องการต่อสัญญาเช่ากับสถานีโทรทัศน์
เนื่องจากความถี่ในการปรับเปลี่ยนผังรายการของแต่ละสถานีเพื่อแย่งชิงความนิยมของผู้ชมมีบ่อยขึ้น
บริษัทไม่ได้ต่อสัญญาเช่ากับสถานีโทรทัศน์ช่อง 9 สำหรับรายการเวทีไท และกับสถานีช่อง 5
สำหรับรายการบ้านเลขที่ 5 และที่นี่ประเทศไทยซึ่งเป็นรายการที่ออกอากาศทุกวันจันทร์-ศุกร์
ตั้งแต่เดือนมกราคมปี 2548 เป็นต้นไป ทำให้มีผลกระทบต่อรายได้โฆษณาของบริษัทอย่างสูง
ดังนั้นเพื่อลดความเสี่ยงในเรื่องการต่อสัญญาเช่ากับสถานีโทรทัศน์ และขยายฐานรายได้
บริษัทจึงเริ่มขยายธุรกิจต่อเนื่องจากธุรกิจโทรทัศน์ คือ ธุรกิจ Home Entertainment และ
ธุรกิจสิ่งพิมพ์ ในปี 2547 และเริ่มธุรกิจโทรทัศน์ดาวเทียมในปี 2548